Limmat

Limmat er ei elv i Sveits. Den starter ved utløpet fra Zürichsjøen, i byen Zürich, og renner derfra mot nordvest til den etter 35 km munner ut i elva Aare. Samløpet ligger nord for den lille byen Brugg i Aargau og like før utløpet av Aares sideelv Reuss. De største byene i Limmatdalen nedstrøms for Zürich er Dietikon, Wettingen og Baden. Dens største sideelver er Sihl (i Zürich) og Reppisch (i Dietikon). Som mange av elvene i Sveits, brukes den intensivt for produksjon av elektrisitet fra vannkraft. Langs den 35 km lange elven finnes det ti vannkraftverk. Navnet Limmat kommer fra kombinasjonen av navnene til elvene Linth og Maag, hovedtilførselselven til Zürichsjøen før Linth-kanalen ble bygget. Byer nær elven I kantonen Zürich: Zürich Oberengstringen Unterengstringen Schlieren Dietikon Geroldswil Oetwil an der Limmat I kantonen Aargau: Spreitenbach Würenlos Neuenhof Wettingen Baden Ennetbaden Nussbaumen Untersiggenthal Turgi Eksterne lenker (en) Limmat – kategori av bilder, video eller lyd på Commons Limmat på tysk, fransk og italiensk i onlineversjonen av Sveitsisk historieleksikon.